ມາເລເຊຍສືບສວນການເສຍຊີວິດ ຂອງຜູ້ຊ່ອຍຝ່າຍຄ້ານ
ທ່ານ Teoh ໄດ້ຖືກພົບເຫັນວ່າເສຍຊີວິດ ໃນວັນທີ 4 ກໍລະກົດປີ 2009 ຢູ່ຊັ້ນທີ 5 ຂອງສໍານັກງານກໍາມາທິການຕໍ່ຕ້ານ ການສໍ້ລາດບັງຫຼວງຂອງມາເລເຊຍ.
ມາເລເຊຍກ່າວວ່າ ຕົນຈະຕັ້ງຄະນະກຳມາທິການນຶ່ງຂຶ້ນ ເພື່ອສືບສວນເບິ່ງການເສຍຊີວິດ ຂອງຜູ້ຊ່ອຍນັກການ ເມືອງຝ່າຍຄ້ານຄົນນຶ່ງໃນປີກາຍ ຫຼັງຈາກການພິຈາລະ ນາຄະດີໃນສັບປະດານີ້ສິ້ນສຸດລົງໂດຍປາດສະຈາກການ ອອກຄຳຕັດສິນ ນາຍົກລັດຖະມົນຕີ Najib Razak ກ່າວໃນວັນສຸກມື້ນີ້ ວ່າ ການສືບສວນຢ່າງກວ້າງຂວາງ ແມ່ນຈະເບິ່ງໄປເຖິງ ຄວາມເປັນໄປໄດ້ກ່ຽວກັບການລະເມີດສິດທິມະນຸດຢູ່ໃນ ຄະນະກຳມາທິການ ຕໍ່ຕ້ານການສໍ້ລາດບັງຫຼວງຂອງມາ ເລເຊຍ ໃນມື້ວັນພຸດຜ່ານມານີ້ ທ່ານ Azmil Mun- tapha Abas ເຈົ້າໜ້າທີ່ສັນນະສູດສົບຂອງ ມາເລເຊຍ ໄດ້ອັດການສອບສວນຄະດີທີ່ດຳ ເນີນມາ ເປັນເວລາດົນນານ ກ່ຽວກັບການ ເສຍຊີວິດແບບລຶກລັບ ຂອງທ່ານ Teoh Beng Hock ຜູ້ຊ່ອຍນັກການເມືອງຝ່າຍ ຄ້ານຄົນນຶ່ງ ທີ່ລັດ Selangor ໂດຍບໍ່ໄດ້ ຕັດສິນວ່າ ຜູ້ກ່ຽວໄດ້ຂ້າໂຕຕາຍຫຼືຖືກຄາດຕະກຳ ທ່ານ Azmil ໄດ້ອອກຄຳຕັດສິນແບບເປີດກວ້າງ ບໍ່ມີການລົງຄວາມເຫັນຄັກແນ່ ໂດຍ ເວົ້າວ່າໃນເມື່ອຍັງບໍ່ພົບເຫັນຄວາມຈິງແລະຫຼັກຖານໂດຍກົງ ທີ່ວ່າມີຝ່າຍທີ 3 ພົວພັນ ນຳນັ້ນ ການສະຫຼຸບໃດໆກໍຕາມກ່ຽວກັບເລື່ອງນີ້ ກໍທໍ່ໆກັນກັບການຄາດເດົານັ້ນເອງ ທ່ານ Teoh ໄດ້ຖືກພົບເຫັນວ່າເສຍຊີວິດໃນວັນທີ 4 ກໍລະກົດປີ 2009 ຢູ່ຊັ້ນທີ 5 ຂອງ ສຳນັກງານກຳມາທິການຕໍ່ຕ້ານການສໍ້ລາດບັງຫຼວງຂອງມາເລເຊຍ ພວກເຈົ້າໜ້າທີ່ຮັບຮູ້ ວ່າ ລາວໄດ້ຖືກສອບປາກຄຳໃນຕອນເດິກຂອງຄືນກ່ອນ ຢູ່ທີ່ຊັ້ນ 14 ຂອງຕຶກຫຼັງດຽວ ກັນນີ້ ໃນລະຫວ່າງການສືບສວນ ກ່ຽວກັບການໃຊ້ຈ່າຍຂອງລັດດັ່ງກ່າວ